**HRVATSKA AKADEMIJA ZNANOSTI I UMJETNOSTI**

**Zavod za znanstveni rad u Varaždinu**

**i**

###### SVEUČILIŠTE U ZAGREBU

###### Fakultet organizacije i informatike Varaždin

**pozivaju Vas na promociju monografije**

###### „STRATEGIJA VISOKOG OBRAZOVANJA U SJEVEROZAPADNOJ HRVATSKOJ“

u kojoj su tiskana izlaganja i rasprava s Okruglog stola „*Visoko obrazovanje i znanost u sjeverozapadnoj Hrvatskoj*“ održanog 17. prosinca 2012. u Skupštinskoj dvorani Varaždinske županije u Varaždinu uz 50. obljetnicu osnutka Fakulteta organizacije i informatike.

Na Okruglom stolu sudjelovali su predstavnici Hrvatske akademije znanosti i umjetnosti, predstavnici sveučilišta, visokih učilišta i veleučilišta iz županija sjeverozapadne Hrvatske, zatim župani i gradonačelnici gradova iz županija sjeverozapadne Hrvatske te drugi predstavnici javnog i društvenog života. Cilj Okruglog stola bio je potaknuti raspravu na temu visokog obrazovanja i znanosti, kao prilog proslavi obljetnice osnutka FOI-ja te prilog izradi monografije ''*Strategija visokog obrazovanja u sjeverozapadnoj Hrvatskoj*.''

Na promociji će govoriti: **akademik Leo Budin**, urednik monografije,

 **prof. dr. sc. Vjeran Strahonja**, dekan FOI-ja i moderator Okruglog stola,

 **doc. dr. sc. Marina Klačmer Čalopa**, tehnička urednica monografije.

Moderator promocije: **dr. sc. Vladimir Huzjan,** upravitelj Zavoda Hrvatske akademije u Varaždinu.

Promocija će se održati u **ponedjeljak 14. travnja 2014. s početkom u 10:30 sati, u Skupštinskoj dvorani Županijske palače**, Franjevački trg 7, Varaždin.

Bilo bi nam zadovoljstvo da se odazovete pozivu!

Ljubazno Vas molimo da svoj dolazak potvrdite pozivom na telefonski broj +385 42 390 804 ili na e-mail adresu emina.lajtman@foi.hr